stanford-oval/wikipedia huggingface dataset:
Badou Ezzaki
Valmennusura

Ezzaki aloitti valmentamisen heti pelaajauransa päätyttyä vuonna 1993 toimiessaan vanhan seuransa FUS de Rabatin valmentajana. Ensimmäisen kerran hän saavutti menestystä valmentaessaan toista kertaa Wydad Casablancaa vuosina 1998–2000, tuona aikana joukkue tuli toiseksi CAF Cupissa hävittyään loppuottelussa ES Sahelille. Samalla Ezzaki johdatti joukkueensa Marokon pääsarjassa toiseksi kaudella 1999–2000. Kauden päätteeksi hän jätti seuran ja valmensi hetken aikaa Kawkab Marrakechia ennen siirtymistään Maghreb Fezin päävalmenjaksi kaudeksi 2001–2002. Joukkue pääsi aina Marokon cupin loppuotteluun asti, jossa se kuitenkin hävisi Raja Casablancalle.
Kohtuullisen menestyksen myötä Marokon jalkapalloliitto päätti palkata Ezzakin Marokon maajoukkueen uudeksi päävalmentajaksi Humberto Coelhon tilalle, jonka valmennuksessa Marokko jäi vuoden 2002 Afrikan kisoissa alkulohkoon. Ezzaki sen sijaan onnistui valmentamaan Marokon vuoden 2004 Afrikan kisoihin, jossa se pääsi aina loppuotteluun asti, mutta hävisi loppuottelussa isäntämaa Tunisialle. Ezzaki jatkoi vielä Marokon valmentajana vuoden 2005 aikana, mutta hänet korvattiin Philippe Troussierilla.
Kaudeksi 2006–2007 Ezzaki palasi valmennustehtäviin toisen kerran Kawkab Marrakechin luotsiksi. Sittemmin hän oli kahden kauden verran Wydad Casablancan valmentajana vuosina 2008–2010. Viimeisellä kaudellaan Ezzaki oli saavuttaa ensimmäisen Marokon mestaruutensa valmentajana, mutta erosi tehtävästään kolme kierrosta ennen kauden päätöstä.
Toukokuussa 2014 Ezzaki palasi Marokon maajoukkueen päävalmentajaksi.
Valmennusura > Saavutukset

CAF Cup
Hopeaa: 1999
Marokon mestaruus: 2009
Hopeaa: 2000
Marokon cup: 1998
Hopeaa: 2002
Afrikan-mestaruuskilpailut
Hopeaa: 2004
Arabian Mestarien liiga
Hopeaa: 2009
Bayonne

| Bayonne |
| --- | --- |
 Bayonnen keskustaa, taustalla Sainte-Marie katedraali
 vaakuna
 Bayonne
 Koordinaatit: 43°29′24″N, 1°28′48″W 
Valtio:  Ranska
Hallintoalue:  Uusi-Akvitania
Departementti:  Pyrénées-Atlantiques
Arrondissementti:  Bayonne
Hallinto:  
 – Hallinnon tyyppi:  Kunta
 – Pormestari:  Jean Grenet
Pinta-ala:  
 – Kokonaispinta-ala:  21,68 km²
Väkiluku (1999):  40 078
 – Väestötiheys:  1 624 as./km²
 
 www.bayonne.fr 
Infobox OKVirheellinen NIMI-arvo: 
Bayonne (baskiksi Baiona) on kaupunki ja kunta Ranskan puoleisessa Baskimaassa. Kaupunki sijaitsee Pyrénées-Atlantiquesin departementissa Uuden-Akvitanian hallintoalueella. Kunnassa oli 40 078 asukasta vuoden 1999 väestönlaskennassa. Bayonnen pinta-ala on 22 neliökilometriä.
Bayonne on osa kolmen kaupungin muodostamaa kaupunkiseutua Communauté d'agglomération de Bayonne-Anglet-Biarritz.
Tunnettuja bayonnelaisia

Bayonnessa syntyneitä henkilöitä:
Jean-Delphin Alard (1815–1888), viulisti ja säveltäjä
Frédéric Bastiat (1801–1850), taloustieteilijä ja valistusajattelija
Léon Bonnat (1833–1922), taidemaalari
Michel Camdessus (s. 1933), ekonomisti ja hallintovirkamies, Kansainvälisen valuuttarahaston pääjohtaja
René Cassin (1887–1976), juristi ja tuomari, Nobelin rauhanpalkinnon saaja
Marie Darrieussecq (s. 1969), kirjailija
Joseph Duplantier (s. 1976), metalliyhtye Gojiran laulajakitaristi
Jean Delay (1907–1987), psykiatri, neurologi ja tietokirjailija, Ranskan akatemian jäsen
Didier Deschamps (s. 1968), jalkapallon maailman- ja Euroopan mestari ja jalkapallovalmentaja
Mario Duplantier (s. 1981), metalliyhtye Gojiran rumpali
Jacques Laffitte (1767–1844), pankkiiri ja poliitikko, Ranskan pääministeri
Xavier Ouellet (s. 1993), jääkiekkoilija
Stéphane Ruffier (s. 1986), jalkapallomaalivahti
Christian Sarramagna (s. 1951), jalkapalloilija ja jalkapallovalmentaja¨
Bayonnesta on myös kotoisin tekninen death metal -yhtye Gojira.
Aiheesta muualla

Kuvia tai muita tiedostoja aiheesta Bayonne Wikimedia Commonsissa
Boeing–Saab T-7 Red Hawk

| Boeing–Saab T-7 Red Hawk |
| --- | --- |
 T-7A koelennolla Edwardsin lentotukikohdan yllä.
Tyyppi:  suihkuharjoitushävittäjä
Alkuperämaa:   Yhdysvallat  Ruotsi
Valmistaja:  Boeing/Saab
Ensilento:  2016
Pääkäyttäjät:  Yhdysvaltain ilmavoimat
Boeing–Saab T-7 Red Hawk (alun perin Boeing T-X, sitten Boeing–Saab T-X) on suihkuharjoitushävittäjä, jota valmistaa Boeing yhteistyössä Saabin kanssa. Se valittiin T-X-hankkeen voittajaksi vuonna 2018 korvaamaan Yhdysvaltain ilmavoimien Northrop T-38 Talon -harjoitushävittäjät.
Mallit

BTX-1: Prototyyppi
T-7A Red Hawk: Yhdysvaltain ilmavoimien kilpailun voittanut suihkuharjoitushävittäjä
T-7B: Ehdotus Yhdysvaltain laivaston suihkuharjoitushävittäjäksi
F/T-7X: Ehdotus Yhdysvaltain ilmavoimille aseistetuksi ja enemmän hävittäjämäiseksi koneeksi
F-7: Ehdotus Yhdysvaltain ilmavoimille kevyeksi taistelulentokoneeksi
Tekniset tiedot (T-7A)

Lähde:
Yleiset ominaisuudet
Miehistö: 2
Pituus: &&&&&&&&&&&&&014.030000014,30 m
Kärkiväli: &&&&&&&&&&&&&&09.03200009,32 m
Korkeus: &&&&&&&&&&&&&&04.01100004,11 m
Tyhjäpaino: &&&&&&&&&&&03250.&&&&003 250 kg
Suoritusarvot
Suurin nopeus: Mach &&&&&&&&&&&&&&00.09750000,975
Toimintasäde: &&&&&&&&&&&01830.&&&&001 830 km
Lakikorkeus: &&&&&&&&&&015000.&&&&0015 000+ m
Aiheesta muualla

Boeingin sivuilla
Saabin sivuilla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Boeing–Saab T-7 Red Hawk
Käännös suomeksi
Boss

Boss voi tarkoittaa ainakin seuraavia asioita:
Henkilöitä

Hugo Boss (1885-1948), saksalainen muotisuunnittelija
Lewis Boss (1846–1912), yhdysvaltalainen tähtitieteilijä
Bruce Springsteen (s. 1949), yhdysvaltalainen muusikko, jonka lempinimi on  ”The Boss” (”Pomo”)
Ross The Boss (oik. Ross Friedman, s. 1954), australialainen kitaristi
Kuvitteellisia hahmoja

Boss Nass, kuvitteellinen hahmo Tähtien sodassa
Big Boss, videopelihahmo
The Boss, videopelihahmo
Yhtiöitä

BOSS, musiikkitarvikeyhtiö
Hugo Boss, saksalainen muotitalo
Boss Audio Systems
Muuta

Boss, yhdysvaltalais-kanadalainen televisiosarja vuodelta 2011
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boss”, voi hakea sivunnimihaulla, laajalla sivunnimihaulla tai tekstihaulla.
Britannia Points Halt

Britannia Points Halt oli liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Liikennepaikka sijaitsi lyhyen matkaa Dungenessin rautatieasemalta pohjoiseen.
Alun perin liikennepaikka perustettiin liikenteenohjauksellisista syistä: mikäli tarvetta olisi, voitaisiin liikennepaikka miehittää junien peräkkäin kulun nopeuttamiseksi, sillä miehitettyjen paikkojen välisellä raideosuudella saa olla kerrallaan vain yksi juna.
Britannia Points Halt sijaitsi paikassa, jossa alkuperäisen kaksiraiteisen Dungenessiin johtavan radan pääraiteet alkoivat erota toisistaan muodostaakseen paluusilmukan. Liikennepaikka lakkautettiin käytön puutteessa oletettavasti 1930-luvulla, koska liikenne oli harvoin tarpeeksi tiheää aseman miehittämiseksi.
Toisen maailmansodan jälkeen vuonna 1946 New Romneystä Dungenessiin johtava rata muutettiin yksiraiteiseksi, ja paikalle asennettiin vaihde. Vaihde on aukiajettava: sen ohjauskielet pysyvät pääteasennossa jousivoimalla, mutta samalla mahdollistaa sen että juna voi ylittää vaihteen ns. väärästä suunnasta ilman, että vaihdetta tarvitsee kääntää.
Liikennepaikan nimi oli peräisin läheisestä pubista. Alkuperäinen pubi on purettu, mutta Dungenessin aseman lähellä toimii uusi samanniminen pubi.
Nykyisin liikennepaikkaa käytetään ainoastaan tiheän junaliikenteen aikana, jolloin yksiraiteiselta radalta silmukkaan tulevan junan kuljettaja ojentaa silmukasta lähdössä olevan junan kuljettajalle luvan (engl. token), joka oikeuttaa tämän ajamaan seuraavalle rautatieasemalle.
Breaking Bad (2. tuotantokausi)

| Breaking Bad (2>  tuotantokausi) |
| --- | --- |
 

 
Alkuperämaa:   Yhdysvallat
Esittäminen
Verkko:   AMC  Nelonen
Ensimmäinen esitys:   8. maaliskuuta 2009  5. huhtikuuta 2013
Viimeinen esitys:   31. toukokuuta 2009  28. kesäkuuta 2013
Esitysten määrä:  13
DVD- ja Blu-ray-julkaisu
 Yhdysvallat:  16. maaliskuuta 2010
 Eurooppa:  26. heinäkuuta 2010
 Australia:  8. helmikuuta 2010
Kaudet
 ← Edellinen 1. tuotantokausi Seuraava → 3. tuotantokausi
Yhdysvaltalaisen televisiosarjan Breaking Badin toinen tuotantokausi alkoi AMC:lla 8. maaliskuuta 2009 ja päättyi 31. toukokuuta 2009. Suomessa kausi alkoi Nelosella 5. huhtikuuta 2013 ja päättyi 28. kesäkuuta 2013. Kausi on esitetty myös maksullisella Nelonen Kino -kanavalla useita kertoja, joista ensimmäinen alkoi 12. lokakuuta 2011 ja päättyi 28. lokakuuta 2011. Kausi julkaistiin DVD:nä 16. maaliskuuta 2010 alueella 1, 26. heinäkuuta 2010 alueella 2 (johon kuuluu myös Suomi) ja 8. helmikuuta 2010 alueella 4. Se koostuu seitsemästä noin 47 minuutin pituisesta jaksosta.
Näyttelijät > Pääosissa

| 0 | 1 | 2 |
| --- | --- | --- |
|  Bryan Cranston  | … |  Walter White (13 jaksoa)   |
|  Anna Gunn   | … |  Skyler White (13 jaksoa)   |
|  Aaron Paul   | … |  Jesse Pinkman (13 jaksoa)   |
|  Dean Norris   | … |  Hank Schrader (10 jaksoa)   |
|  Betsy Brandt   | … |  Marie Schrader (11 jaksoa)   |
|  RJ Mitte   | … |  Walter White, Jr. (11 jaksoa)   |
Näyttelijät > Muut näyttelijät

| 0 | 1 | 2 |
| --- | --- | --- |
|  Krysten Ritter   | … |  Jane Margolis (8 jaksoa)   |
|  Steven Michael Quezada   | … |  Steven Gomez (7 jaksoa)   |
|  Charles Baker   | … |  Skinny Pete (4 jaksoa)   |
|  Christopher Cousins   | … |  Ted Beneke (4 jaksoa)   |
|  Matt L. Jones   | … |  Badger (4 jaksoa)   |
|  Bob Odenkirk   | … |  Saul Goodman (4 jaksoa)   |
|  Tom Kiesche   | … |  Clovis (3 jaksoa)   |
|  John de Lancie   | … |  Donald Margolis (3 jaksoa)   |
|  Rodney Rush   | … |  Combo (3 jaksoa)   |
|  Michael Shamus Wiles   | … |  George Merkert (3 jaksoa)   |
|  Raymond Cruz   | … |  Tuco Salamanca (2 jaksoa)   |
|  Giancarlo Esposito   | … |  Gustavo ”Gus” Fring (2 jaksoa)   |
|  Tess Harper   | … |  Rouva Pinkman (2 jaksoa)   |
|  Mark Margolis   | … |  Hector Salamanca (2 jaksoa)   |
|  Sam McMurra   | … |  Victor Bravenec (2 jaksoa)   |
|  Carmen Serano   | … |  Carmen Molina (2 jaksoa)   |
Brasílian metro

| Brasílian metro |
| --- | --- |

Sijainti:  Brasília, Brasilia
Avattu:  2001
Asemia:  24
Linjoja:  2
  
Brasílian metro on metrojärjestelmä Brasilian pääkaupungissa Brasíliassa. Metro avattiin vuonna 2001. Järjestelmässä on 24 asemaa. Metrossa on kaksi eri linjaa.
Aiheesta muualla

Kuvia tai muita tiedostoja aiheesta Brasílian metro Wikimedia Commonsissa
Bhaskara

Bhaskara voi tarkoittaa:
Bhāskara (filosofi), intialainen filosofi
Bhāskara I, 600-luvulla elänyt intialainen matemaatikko
Bhāskara II (1114–1185), tunnetumpi intialainen matemaatikko
Bhaskararaya (1690–1785), intialainen uskonnollinen johtaja
Bhaskara (satelliittisarja), Intian avaruusjärjestön satelliittisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bhaskara”, voi hakea sivunnimihaulla, laajalla sivunnimihaulla tai tekstihaulla.
Boerboel

| Boerboel |
| --- | --- |

Avaintiedot
Alkuperämaa:   Etelä-Afrikka
Määrä:  Suomessa yli 50kpl
Rodun syntyaika:  1800-luku
Alkuperäinen käyttö:  vahtikoira, maatilojen yleiskoira
Nykyinen käyttö:  vahti- ja perhekoira
Muita nimityksiä:  South African Mastiff, South African Boerboel
FCI-luokitus:  ei; KUSA: ryhmä 2
Ulkonäkö
Säkäkorkeus:  uros 60-68 cm, narttu 55-63 cm
Väritys:  oljenvärinen, vaalean punaruskea, punaruskea, ruskea, brindle ja musta
Boerboel on eteläafrikkalainen koirarotu. Rodulla ei ole FCI:n rotumääritelmää, mutta Kennel Union of Southern Africa on hyväksynyt sen. Rotua tavataan jonkin verran Suomessakin.
Ulkonäkö

Boerboel on vahva ja voimakasrakenteinen koira. Sillä on vahva luustonrakenne, sileä turkki, hyvä rakenne ilman selviä puutteita ja virheitä, joista saa miinuspisteitä rotumääritelmässä. Urosten on näytettävä maskuliinisemmilta kuin narttujen.
Luonne ja käyttäytyminen

Boerboel on luonteeltaan kuuliainen, luotettava ja älykäs ja sillä on myös erinomainen vartioimisvaisto. Se on peloton ja uskollinen eikä sen luonteenpiirteisiin kuulu voimakas aggressiivisuus.
Rodun kasvattaminen Tanskassa on ollut kiellettyä vuodesta 2010.
Alkuperä

Boerboelin historia kytkeytyy vahvasti alueella asuneisiin buureihin, mistä myös nimen alkuosa "boer" juontaa juurensa. Euroopasta tulleet siirtolaiset toivat mukanaan bulldoggeja ja bullmastiffeja, mutta jotkin raportit antavat olettaa, että myös paikallinen rotu africanis on saattanut vaikuttaa nykyisen boerboelin verenperimään.
Boerboel polveutuu vanhasta buurikoirasta, joka puolestaan jalostettiin mastiffeista ja bulldoggeista. Alkuperäistä buurikoiraa käytettiin suurriistan metsästykseen ja maatilojen vartiointiin, mutta nykyistä rotua alun perin yksinomaan jälkimmäiseen tehtävään.
1900-luvun aikana boerboel alkoi sekoittua muihin koiriin ja täten myös harvinaistua. 1980-luvulla perustettiin Boerboel Association, jonka viisi perustajajäsentä päättivät elvyttää rodun. He alkoivat etsiä syrjäisemmiltä alueilta aitoja puhdasrotuisia yksilöitä: heidän päämääränään oli löytää ne yksilöt, jotka olivat niin maantieteellisesti eristyneitä, etteivät ne olleet altistuneet risteytymisille. Lopulta he onnistuivat tavoitteissaan jalostaa boerboel takaisin alkuperäiseen muotoonsa.
Etelä-Afrikassa rodun kattojärjestö on Suid Afrikaanse Boerboeltelers Vereniging, minkä lisäksi on olemassa mm. United States Boerboel Association ja All-Russian Boerboel Association.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Boerboelit ry
Tuebor Boerboels
Bosguard Boerboels Suomi
Boerboel Suomessa (Arkistoitu – Internet Archive)
Breaking Bad (1. tuotantokausi)

| Breaking Bad (1>  tuotantokausi) |
| --- | --- |
 

 
Alkuperämaa:   Yhdysvallat
Esittäminen
Verkko:   AMC  Nelonen
Ensimmäinen esitys:   20. tammikuuta 2008  1. tammikuuta 2009
Viimeinen esitys:   9. maaliskuuta 2008  12. helmikuuta 2009
Esitysten määrä:  7
DVD- ja Blu-ray-julkaisu
 Yhdysvallat:  24. helmikuuta 2009
 Eurooppa:  14. joulukuuta 2009
 Australia:  8. heinäkuuta 2009
Kaudet
 Seuraava → 2. tuotantokausi
Yhdysvaltalaisen televisiosarjan Breaking Badin ensimmäinen tuotantokausi alkoi AMC-kanavalla 20. tammikuuta 2008 ja päättyi 9. maaliskuuta 2008. Suomessa kausi alkoi Nelosella 1. tammikuuta 2009 ja päättyi 12. helmikuuta 2009. Sen piti alun perin koostua yhdeksästä jaksosta, mutta käsikirjoittajien lakon vuoksi jaksoja tehtiin vain seitsemän. Kausi julkaistiin DVD:nä 24. helmikuuta 2009 alueella 1, 14. joulukuuta 2009 alueella 2 (johon kuuluu myös Suomi) ja 8. heinäkuuta 2009 alueella 4. Se koostuu seitsemästä noin 48 minuutin pituisesta jaksosta.
Näyttelijät > Pääosissa

| 0 | 1 | 2 |
| --- | --- | --- |
|  Bryan Cranston  | … |  Walter White (7 jaksoa)   |
|  Anna Gunn   | … |  Skyler White (7 jaksoa)   |
|  Aaron Paul   | … |  Jesse Pinkman (7 jaksoa)   |
|  Dean Norris   | … |  Hank Schrader (6 jaksoa)   |
|  Betsy Brandt   | … |  Marie Schrader (6 jaksoa)   |
|  RJ Mitte   | … |  Walter White, Jr. (7 jaksoa)   |
Näyttelijät > Muut näyttelijät

| 0 | 1 | 2 |
| --- | --- | --- |
|  Steven Michael Quezada  | … |  Steven Gomez (4 jaksoa)   |
|  Carmen Serano   | … |  Carmen Molina (4 jaksoa)   |
|  Max Arciniega   | … |  Krazy-8 (3 jaksoa)   |
|  Charles Baker   | … |  Skinny Pete (2 jaksoa)   |
|  Raymond Cruz   | … |  Tuco Salamanca (2 jaksoa)   |
|  Jessica Hecht   | … |  Gretchen Schwartz (2 jaksoa)   |
Brassy (Nièvre)

| Brassy |
| --- | --- |
 Brassy
 Koordinaatit: 47°15′45″N, 3°56′11″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  54,2 km²
Korkeus:  410 m
Väkiluku (2018):  602 
 – Väestötiheys:  11 as./km²
Kunnan numero:  58037
 
 Kunnan kotisivut 
Infobox OKVirheellinen NIMI-arvo: 
Brassy on kunta Ranskassa Nièvren departementissa Burgundi-Franche-Comtén alueella. Se sijaitsee Chalauxjoen ja joesta patoamalla muodostuneen Lac de Chaumeçonin tekojärven rannalla, noin 32 kilometriä Château-Chinon (Ville):n kaupungista pohjoiseen.
Brassyn historia ulottuu roomalaisten hallintakauteen, jolloin se tunnettiin nimellä Braciacum. Brassyn seurakunta on tunnettu vuodesta 1052, ja noin sata vuotta myöhemmin sinne perustettiin La Charité-sur-Loiren benediktiiniläisluostari. Luostarikirkosta tuli myöhemmin seurakunnan kirkko, ja sitä on uudelleenrakennettu vuosisatojen aikana. Viimeisimmät muutostyöt Saint-Gervais-et-Saint-Protais'n kirkkoon tehtiin 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Brassy (Nièvre) Wikimedia Commonsissa
Bhavnagarin piirikunta

Bhavnagarin piirikunta (gudžaratiksi ભાવનગર જિલ્લો, Bhāvanagara jillo, hindiksi भावनगर जिला, Bhāvanagara jilā) on yksi Intian Gujaratin osavaltion 33 piirikunnasta. Piirikunta rajautuu lännestä Amrelin ja Botadin piirikuntiin, pohjoisesta Ahmedabadin piirikuntaan ja etelästä ja lännestä Khambatinlahteen.
Piirikunnassa oli vuoden 2011 väestönlaskennassa 2 880 365 asukasta.
Ariogala

| Ariogala |
| --- | --- |
 Ariogalan keskustaa
 vaakuna
 Sijainti kartalla
Valtio:   Liettua
Lääni:  Kaunas
Kunnallispiiri:  Raseiniain kunnallispiiri
Ensimmäinen maininta:  1253
Kaupunginoikeudet:  1792
Väkiluku (2010):  3 331
Infobox OKVirheellinen NIMI-arvo: 
Ariogala on kaupunki Raseiniain kunnallispiirissä Liettuassa. Kaupunki sijaitsee 31 kilometrin päässä Raiseniaista. Se sijaitsee joen vasemmalla rannalla, maantieteellisesti katsoen Dubysa-joen koillisrannalla. Ariogala on väkiluvultaan Raseiņin kunnallispiirin toiseksi suurin kaupunki, ja se on myös Ariogalan seudun aluekeskus. Kaupungin sitä ympäröivää kunta-aluetta lukuun ottamatta on pinta-alaltaan 482 hehtaarin laajuinen. Alueesta 41 % on rakennettua maata, kasvillisuuden peittämää 25 % ja varsinaista maatalousmaata 13 %. Vuonna 2010 kaupungin väkiluku oli 3 331 asukasta.
Ensimmäinen maininta Ariogalasta on vuodelta 1253. Se oli vuonna 1283 Liettuan pääkaupunki. Magdeburgin kaupunginoikeudet Ariogala sai 1792. 1900-luvun alussa, ilmeisesti Venäjän keisarikunnan 1897 väestönlaskennan osoittamana kaupungissa oli 2 704 asukasta.
Puolan kolmannessa jaossa 1795 Ariogala jäi siihen osaan maata, jonka Venäjän keisarikunta sai.
Kulttuuria > Kirkko

Kaupungissa on suuri 1939 rakennettu katolilainen Pyhän arkkienkeli Mikaelin kirkko. Agiogalan ensimmäisen kirkon uskotaan tulleen rakennetuksi 1416 Liettuan suuriruhtinas Vytautasin aloitteesta. Kirkko restauroitiin 1547, ja 1500-luvulla kaupunkiin perustettiin myös seurakuntakoulu.
Ariogalassa on ollut myös synagoga ennen toista maailmansotaa. Alueelle tuli saksalainen tiedusteluyksikkö 23. kesäkuuta 1941. Vuonna 1923 Ariogalan väestöstä, 1 197 henkilöstä, noin 38% oli juutalaisia eli 438 henkeä. Liettualainen poliisi surmasi saksalaisten lähteiden mukaan 28. elokuuta - 2. syyskuuta 1941 207 miestä, 260 naista ja 195 lasta. Vuonna 1961 pidetyn oikeudenkäynnin mukaan surmien jälkeen, joihin osallistui muun muassa paikallinen pappi ja opettajia, järjestettiin juhlat.
1900-luvun alussa Ariogalassa oli myös evankelis-luterilainen kirkko.
Urheilu ja muut

Dybysa-joen rannalle on urheilukenttä, jolla järjestetään myös kulttuuritapahtumia. Kerran vuodessa elokuussa järjestetään päivän kestävä musiikkitapahtuma viikonloppuna, jossa lauletaan isänmaallisia lauluja Neuvostoliiton sisäosiin, mm. Siperiaan karkotettujen liettualaisten muistoksi. Juhlat on järjetetty pääasiassa niille, jotka Stalinin kuoleman jälkeen saivat luvan palata karkotuksesta. Tapahtumaa tukee Liettuan puolustusvoimat mm. tarjoamalla kuljetuspalveluita tapahtuman järjestämiselle.
Urheilukentän pohjoispuolella on Dubysa-joki, jonka ylitse kulkee vastakkaisen rannan niityille vaijeliriippusilta, jonka jännittäminen heiluvaksi hyppimällä on paikallisten lasten harrastus.
Urheilu ja muut > Oppilaitokset

Kaupungissa on kunnostettu ja laajennettu toisen asteen oppilaitos (lukio) ja ensimmäisen asteen kouluja (peruskoulun ensimmäiset ja viimeiset luokat).
Urheilu ja muut > Teollisuus

Ariogalassa on kaksi tehdasta. Toinen on ulkomaalaisomisteinen ja toinen on betonielementtitehdas.
Urheilu ja muut > Palvelualat

Ariogalassa on yksi merkittävä vähittäiskauppa, joka kuuluu Maxima-ketjuun. Se sijaitsee valtatien vieressä kulkevan paikallispäätien itäpuolella. Ariogalassa ei ole motellia tai hotellia, vaan lähimmät ovat joko kaksi vaatimattoman tasoista Raiseniaissa tai motelleja Kaunasin tien varrella.
Ympäristö

Kaupungissa on kaksi puistoa, minkä lisäksi lähellä on vanhan kartanon puisto.
Elinkeinot

Ariogala on maaseutumianne metsien ja peltojen ympäröimä pikkukaupunki, jossa on maalajina myös mustanmullamaata. Jatkojalostusta edustaa vahvistettua betonia tuottava tehdas, kutomo Šatrija sekä brittiläisessä omistuksessa nykyään oleva Camira , ikkunatehdas Hrona sekä telakka Scorgenes.
Nähtävyydet

Urheilukentälle johtavan tien varrella on puuveistoksia, jotka liittyvät Liettuan historiaan. Siellä on myös tienviitalle merkitty lehto, jossa neuvostoliittolaiset teloittivat valtaansa vastustaneita liettualaisia toisen maailmansodan jälkeen vielä 1950-luvun alussa.
Paikalla on puinen veistos ja laudasta tehdyt puupenkit hiljentymistä varten.
Kuuluisia ariogalalaisia

Pranas Balsys, kirjailija, 1887-1949
Violeta Baltutienė
Tadas Daugirdas, arkeologi, 1852-1919
Pranas Dulkė
Audrone Glosienė, 1958
Albinas Mykolas Daugiala
Vytautas Juškevičius
Lionginas Alfredas Masaitis
Vladas Morkus
Kazys Rekevičius, 1928
Dionizas Rudzinskas, eläinjalostaja, 1866-1954
Valdemaras Sarapinas
Jurgis Savickis
Kęstutis Skamarakas
Julijonas Šalkauskis
Kazys Šalkauskis
Stasys Šalkauskis, professori, 1886-1944
Rokas Šliūpas
Aloyzas Stasiulevičius, taidemaalari, 1952
Aldona Svirbutavičienė, toimittaja, 1931
Stanislovas Antanas Tiškevičius Logoiskis
| Vuosi | Asukasluku |
| --- | --- |
1841: 344
1868: 1 907
1897: 2 376
1923: 1 197
1959: 1 959
1970: 2 979
1979: 3 646
1989: 4 033
2001: 3 504
2006: 3 320
2007: 3 504
2008: 3 417